CELEX: 62017CA0431
Language: hu
Date: 2019-05-07 00:00:00
Title: C-431/17. sz. ügy: A Bíróság (nagytanács) 2019. május 7-i ítélete (a Symvoulio tis Epikrateias [Görögország] előzetes döntéshozatal iránti kérelme) — Monachos Eirinaios, kata kosmon Antonios Giakoumakis tou Emmanouil kontra Dikigorikos Syllogos Athinon (Előzetes döntéshozatal — 98/5/EK irányelv — Az ügyvédi hivatás gyakorlásának megkezdése — Az ügyvédi szakmai képesítést a fogadó tagállamtól eltérő tagállamban megszerző szerzetes — A 3. cikk (2) bekezdése — A fogadó tagállam hatáskörrel rendelkező hatóságánál történő bejegyzés feltétele — A saját tagállam hatáskörrel rendelkező hatóságánál való bejegyzést bizonyító igazolás — A bejegyzés megtagadása — Szakmai és etikai szabályok — A szerzetesi minőség összeegyeztethetetlensége az ügyvédi hivatás gyakorlásával)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/4
            
         
      A Bíróság (nagytanács) 2019. május 7-i ítélete (a Symvoulio tis Epikrateias [Görögország] előzetes döntéshozatal iránti kérelme) — Monachos Eirinaios, kata kosmon Antonios Giakoumakis tou Emmanouil kontra Dikigorikos Syllogos Athinon
      (C-431/17. sz. ügy) (1)
      
      (Előzetes döntéshozatal - 98/5/EK irányelv - Az ügyvédi hivatás gyakorlásának megkezdése - Az ügyvédi szakmai képesítést a fogadó tagállamtól eltérő tagállamban megszerző szerzetes - A 3. cikk (2) bekezdése - A fogadó tagállam hatáskörrel rendelkező hatóságánál történő bejegyzés feltétele - A saját tagállam hatáskörrel rendelkező hatóságánál való bejegyzést bizonyító igazolás - A bejegyzés megtagadása - Szakmai és etikai szabályok - A szerzetesi minőség összeegyeztethetetlensége az ügyvédi hivatás gyakorlásával)
      (2019/C 230/04)
      Az eljárás nyelve: görög
      
         A kérdést előterjesztő bíróság
      
      Symvoulio tis Epikrateias
      
         Az alapeljárás felei
      
      
         Felperes: Monachos Eirinaios, kata kosmon Antonios Giakoumakis tou Emmanouil
      
         Alperes: Dikigorikos Syllogos Athinon
      
         Rendelkező rész
      
      Az ügyvédi hivatásnak a képesítés megszerzése országától eltérő tagállamokban történő folyamatos gyakorlásának elősegítéséről szóló, 1998. február 16-i 98/5/EK európai parlamenti és tanácsi irányelv 3. cikkének (2) bekezdését úgy kell értelmezni, hogy azzal ellentétes az a nemzeti jogszabály, amely abból az okból, hogy a szerzetesi minőség és az ügyvédi hivatás gyakorlása e jogszabály szerint összeegyeztethetetlen, a saját tagállamának hatáskörrel rendelkező hatóságánál ügyvédként bejegyzett szerzetesnek megtiltja, hogy a fogadó tagállam hatáskörrel rendelkező hatóságánál — az ügyvédi hivatásának a fogadó tagállamban a saját tagállama szakmai címével történő gyakorlása céljából — bejegyeztesse magát.
      
         (1)  HL C 309., 2017.9.18